September | 2016 | rondomtaliedraai
Posted on September 30, 2016 by rondomtaliedraai
Dis vir my ‘n vreemde dag, so Vrydag waarop die einde van die maand val. Toe ek gewerk het was die 22e altyd betaaldag, maar met die pensioen druk die staat elke laaste druppel rente uit jou opgespaarde geldjies. Grinnik… dis nou nie die ergste nie, want behalwe dat mens nie meer die dertiende tjek kry as jy aftree nie, is die ander voordele 10-voudig meer.
Dankie vir die inloer/deelneem. Ek hoop jy het ‘n heerlike naweek/vakansie.
Posted on September 25, 2016 by rondomtaliedraai
As mens weer jou oë uitvee is dit weer Sondag … dit was sommer nog nou die dag Januarie, nou trek ons aan die einde van September.
Ek hoop daar is ietsie by die kopies vir jou wenslysie. Ek is regtig nie ‘n kamper nie. Ek het een keer probeer vleis braai in die kruiwa en die roostertjie kon ek nie neersit nie. Ek het ‘n rukkie met die ding in die hand gesit toe die kamplig vrek! Nodeloos om te sê die tjoppie het nooit gaar geraak en is na die rondloperkatte toe en ek het nooit weer probeer nie. Ek hou van hotelle en gastehuise met alle nodige geriewe en as hulle nog kos voorsien, is dit die beste. Ek besef baie van julle hou egter daarvan en daarom sal daar sekerlik iets na jou smaak wees.
Posted on September 24, 2016 by rondomtaliedraai
Posted on September 23, 2016 by rondomtaliedraai
Ons braai bietjie op die Landgoed vir Erfenisdag more. Toe ons hier ingetrek het reken die ontwikkellaars – Oumense braai nie – ons het ons nie daaraan gesteur nie en nou word dit al aangebied. Mense het darem baie vooropgestelde idees. Die spreker praat nou die middag ook van oumense … tot iemand droog opmerk – Ons is dames nie oumense nie. Ek gee nie soveel om nie, maar ‘Ou Mensies!’ gaan nie by my goed af nie.
Dankie vir die inloer/deelneem. Ek hoop jy het ‘n besonderse lekker naweek!
Posted on September 18, 2016 by rondomtaliedraai
‘n Koel bewolkte dag hier op die Landgoed. Ons het ‘n paar druppels reën gehad, maar dit gaan nie veel verskil aan die droë veld maak nie. Ons het al lus om voer vir die bokkie te koop.
Vandag se kopies is meer bedoel vir ‘n warm glimlag op die koel dag as wat dit vir op jou wenslysie sal wees. Dis nou as jy nie baie avontuurlustig voel nie.